“ม็อบฮ่องกง” ส่อยุติประท้วงหลังผู้ว่าการ “แคร์รี ลัม” แถลงเลิกแก้ร่างกม.ส่งผู้ร้ายข้ามแดน
“ม็อบฮ่องกง” ส่อยุติประท้วงหลังผู้ว่าการ “แคร์รี ลัม” แถลงเลิกแก้ร่างกม.ส่งผู้ร้ายข้ามแดน
9 ก.ค. 2562

นางแคร์รี ลัม ผู้ว่าการเขตปกครองพิเศษฮ่องกง ได้แถลงการณ์ในวันนี้ว่า การแก้ไขร่างกฎหมายส่งตัวผู้ร้ายข้ามแดนซึ่งเป็นประเด็นสำคัญที่ทำให้เกิดการประท้วงครั้งใหญ่ในฮ่องกงนั้น ได้ประสบความล้มเหลว พร้อมกับย้ำว่า ขณะนี้รัฐบาลยังไม่มีแผนที่จะผลักดันร่างกฎหมายดังกล่าว และขอรับผิดชอบต่อสิ่งที่เกิดขึ้นทั้งหมดในฮ่องกง
อย่างไรก็ตาม นางลัม ไม่ได้ระบุว่า เธอจะถอนร่างกฎหมายดังกล่าวอย่างเป็นทางการหรือไม่ หลังจากชาวฮ่องกงนับแสนคนได้ออกมาชุมนุมประท้วงเพื่อเรียกร้องให้รัฐบาลยกเลิกร่างกฎหมายส่งตัวผู้ร้ายข้ามแดนไปยังจีนแผ่นดินใหญ่ โดยเมื่อสัปดาห์ที่แล้ว กลุ่มผู้ประท้วงได้บุกเข้าไปในอาคารรัฐสภา ซึ่งเป็นการประท้วงที่รุนแรงอย่างที่ไม่เคยเกิดขึ้นมาก่อนในฮ่องกง